ཡོད་དེ། མིང་ལས་དངོས་མིང་གྲགས་པ་འཁྲུལ་མེད་ཀྱི་སྒྲ་ལ།
བོ་ནི་མིའི་གཙོ་བོ་ཞེས་པ་ཚིག་སྡུད་ཡིན་པའི་ཕྱིར། ཀུན་ལས་རྣམ་པར་རྒྱལ་བ་ནི་
གང༌། ཡོད་དེ། མིང་ལས་འབྲས་མིང་རྒྱུ་ལ་བཏགས་པ་སྟེ། སྦྱིན་པ་གཏོང་བ་ལ་
ཕྱུག་པོ་ཞེས་བཏགས་པ་དང་མཚུངས་པའི་ཕྱིར་དང༌། རྣམ་དབྱེ་ལ། ལས་ནི་དགར་
བའི་སྒྲ་སྟེ་གཞི་དེ་ལས་ལོགས་སུ་དགར་བའི་དོན་གྱིས་འབྱུང་ཁུངས་ཀྱི་ཕྱོགས་སུ་
གཏོགས་ལ། པར་ནི་དེ་ཉིད་ཀྱི་སྒྲ་དང༌། བའི་ནི་དྲུག་པ་ཡིན་པའི་ཕྱིར། སྟོན་པ་
ཁྲི་གཙུག་རྒྱལ་བ་ནི་གང༌། ཡོད་དེ། མིང་ལས་དངོས་མིང་སྟེ། ཞབས་རྟེན་གྱི་སྐྱེ་
དགུའི་གཙུག་རྒྱན་དུ་འོས་པས་ཁྲི་གཙུག་སྟེ་རྣམ་གྲངས་བསྡུ་བ་ཡིན་པའི་ཕྱིར།
ཞབས༌ལ༌ནི༌གང༌། ཡོད་དེ། མིང་ལས་དངོས་མིང༌དང༌། རྣམ་དབྱེ་ལ་ནི། ལའི་
དོན་གྱི་གཉིས་པ་སྟེ་ཕྱག་འཚལ་བའི་བྱ་བ་འཇུག་པའི་ལས་ཡིན་པའི་ཕྱིར། གུས་
པས་ནི༌གང༌། མིང་ནི་མིང་རྐྱང་ཡིན་པ་དང༌། རྣམ་དབྱེ་པས་ནི། འིས་ཀྱི་དོན་ཏེ།
ཕྱེས་ནས་པས་གྲུབ་པས་གསུམ་པ་སྟེ། བྱེད་པོ་གཙོ་ཕལ་གཉིས་ལས། ཕལ་བའི་
བྱེ་བྲག་གུས་པའི་ཚུལ་གྱིས་ཞེས་པའི་དོན་ཡིན་པའི་ཕྱིར། ཕྱག་འཚལ་ལོ་ནི་གང༌།
ཡོད་དེ། མིང་ནི་མིང་རྐྱང་ཙམ་ལ། ཕྲད་ནི་སླར་བསྡུའི་ཚིག་ཕྲད་དེ་རེ་ཞིག་བྱ་བ་
དེ་ཟིན་པའི་ཕྱིར་རོ། །འོ་ན་མིང་ཚིག་ཡི་གེའི་རྣམ་བཞག་དེ་དག་བྱེ་བྲག་ཏུ་སྒྲའི་
གནས་བརྒྱད་དུ་དབྱེ་བ་ཇི་ལྟར་ཡིན། ཀྱེ་ཉོན་དང༌། ཤེས་བྱ་བོན་ཅན། སྒྲའི་གནས་
བརྒྱད་ལས་སྒྲ་དང་སྐད་ཀྱི་ཚུལ་ཡོད་དེ། སྒྲ་ཟིན་པའི་སྒྲ་ལུང་སྟོན་དུ་རུང་བ་དང༌།
སྐད་ཞང་བོད་སོགས་ཀྱི་ཡུལ་གྱི་སྐད་བརྡ་གོ་བྱེད་ཡིན་པའི་ཕྱིར་དང༌། མིང་དང་
384

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
མཚན་གྱི་ཚུལ་ཡོད་དེ། མིང་ནི་དོན་ལ་བློ་གཞོལ་བར་བྱེད་པའི་བླ་དྭགས་དང༌།
མཚན་ལ་དོན་དེ་མཚོན་ཞིང་སྣང་བར་ནུས་པའི་ཆ་ནས་འཇོག་པའི་ཕྱིར་དང༌།
བརྡ་དང་ཐ་སྙད་ཀྱི་ཚུལ་ཡོད་དེ། བརྡ་གོ་བྱེད་ཐོག་མའི་མིང་དང༌། ཐ་སྙད་འཇུག་
བྱེད་དེའི་རྗེས་སུ་འཇུག་བྱེད་ཤེས་བརྗོད་འཇུག་གསུམ་གྱི་རང་བཞིན་ཡིན་པའི་
ཕྱིར་དང་། ཚིག་དང་དོན་གྱི་ཚུལ་ཡོད་དེ། ཚིག་དོན་གྱི་ངོ་བོ་ཁྱད་པར་དང་བཅས་
པ་ཅི་རིགས་སུ་བརྗོད་པ་དང༌། དོན་ནི་ཤེས་བྱའི་གནས་ལུགས་དང་སྣང་ལུགས་
ཇི་ལྟ་བ་དེ་ཉིད་ཡིན་པའི་ཕྱིར་རོ། །ཡི་གེའི་སྦྱོར་བས་གནས་བརྒྱད་པོ་དེ་དག་ལ་
ཇི་ལྟར་འཇུག དེའང་འདི་ལྟར། ཤེས་བྱ་བོན་ཅན། སྒྲ་དང་དོན་གཅིག་ཏུ་བསྲེས་
ནས་འཛིན་པའི་བློའི་དབང་གིས་འཇུག་སྟེ། སྣང་བཏགས་གཅིག་ཏུ་མ་བསྲེས་ན་
སྒྲ་དོན་གྱི་སྤྱི་མི་འཆར་བ་གང་ཞིག སྤྱི་ལ་བརྟེན་ནས་མིང་དང་མིང་ཅན་འབྲེལ་
བའི་སྒོ་ནས་དོན་སྟོན་ཞིང་དེ་ལ་བླང་དོར་དུ་བྱེད་པ་ཡིན་པའི་ཕྱིར། འདོད། འོ་ན་
སྒྲ་ཤེས་བརྗོད་འཇུག་གསུམ་ གང་ཡིན། དེའང་ཡོད་དེ། འདི་སྟོན་པ་ཁྲི་ གཙུག་
རྒྱལ་བའོ་སྙམ་པའི་ཤེས་པ་ནི་བཏགས་པའི་ཤེས་པ། སྟོན་པ་ཁྲི་གཙུག་རྒྱལ་བ་
ཞེས་སྒྲར་བརྗོད་པ་ནི་བརྗོད་པ། སྟོན་པ་ཡིན་པས་གུས་ཕྱག་འཚལ་བ་ལ་བརྩོན་
པ་ནི་འཇུག་པ་ཡིན་པའི་ཕྱིར། རྟགས་ཁྱབ་གྲུབ། འདོད་དེ་ལེགས་སོ། །དེ་ལྟར་ན་
ཁྱོད་ཀྱིས་དྲིས་པའི་ལན་ལ་ཚུལ་བཞིན་དུ་སྤོབས་པར་གྱུར་པ་ལའང་དྭང་བས་
རྗེས་སུ་ཡིད་རང་ངོ༌། །ཞེས་གཏམ་དུ་གླེང་བས་ཡིད་སྤྲོ་བར་གྱུར་ཏོ། བརྡ་སྦྱོར་གྱི་
ཚན་ནོ། །
385

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
༈ རྟགས་སྦྱོར་དྲི་བའི་འབེལ་གཏམ། ན་མོ་གུ་རུ་ཝ་གི་ཤྭ་
ར་ཡེ། །སྒྲུབ་སྡེ་བྱང་ཆུབ་གླིང་དུ་མདོ་སྔགས་ཀྱི་གཞུང་ལུགས་ཆེན་པོ་རྣམས་ལ་
འཆད་ཉན་གྱི་སྟ་གོན་བགྱིད་པའི་སྐབས་སུ། མཁྱེན་སྤྱན་ཡངས་པའི་དགེ་བཤེས་
ས་ཏྲིག་ཟུར་ཀླུང་ནས་འདི་སྐད། འོ་ན་འདིར་ཐོག་མར་མདོ་དང་སྔགས་ཀྱི་གཞུང་
ལུགས་ཆེན་མོ་རྣམས་ལ་ལུང་དང་རིགས་པའི་སྒོ་ནས་འཇུག་པའི་རྟེན་འབྲེལ་གྱི་
སྒོ་ཆེན་ཕྱོགས་བརྒྱར་དབྱེ་བའི་བརྡ་མཚོན་དུ་དམིགས་ཏེ། རྟགས་སྦྱོར་དང་འབྲེལ་
བར་འབེལ་མཆིད་ཅུང་ཟད་བགྱི་བའི་ཚུལ་ལ་ཁྱེད་མོས་ཤིང་སྤྲོའོ་ཞེས་མཆིད་ན།
ཐོག་མར་བཤད་པའི་གཞི་འགོད་པའི་ཆེད་དུ་སྟོན་པའི་བསྟོད་ཕྱག་ཅིག་ཞོག དགེ་
བཤེས་ཝེར་ཡ་ཁི་ཁར་ནས་འདི་ལྟར། ན་མོ་གཤེན་རབ་མཆོག་དེ་བཞིན་གཤེགས་
པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་གཤེན་རབ་མི་བོ་ཀུན་
ལས་རྣམ་པར་རྒྱལ་བ་སྟོན་པ་ཁྲི་གཙུག་རྒྱལ་བའི་ཞབས་ལ་གུས་པས་ཕྱག་འཚལ་
ལོ། །ཞེས་བཞག འོ་ན་གཞི་དེ་ལ་ བརྟེན་ ནས་ རིགས་ པའི་ ལམ་ ནས་དྲངས་ ཏེ་
རྟགས་ཀྱི་སྦྱོར་བ་བྱེད་ཚེ་སོ་སོར་ངོས་བཟུང་བའི་ཚུལ་གྱི་དྲི་བ་འགའ་ཞིག་བགྱིད་
པར་ འཚལ་ ན་ ཁྱེད་ ཀྱིས་ སྤོབས་ པར་ གྱིས་ཤིག་དང༌ ། ཀྱེ་ རིགས་ པར་ སྨྲ་ བ།
བསྟོད་པ་འདིའི་དོན་དངོས་སྟོབས་ཀྱི་རིགས་པས་གཏན་ལ་ཕབ་ཚུལ་ཇི་ལྟར་ཡིན།
ཀྱེ་ཉོན་དང༌། ཚུལ་འདི་རིགས་པས་གཏན་ལ་འབེབ་ན་ཡུལ་གང་ལ་བློ་གང་གིས་
ཚུལ་ཇི་ལྟར་འཇུག་ཚུལ་གསུམ་གྱི་སྒོ་ནས་གཏན་ལ་དབབ་དགོས་སོ། །འོ་ན་ཡུལ་
གྱི་མཚན་ཉིད་ཅིག་ཞོག་དང༌། བློས་ཡུལ་དུ་བྱར་རུང་བ་དེ་ཡུལ་གྱི་མཚན་ཉིད།
386

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
འོ་ན་དེ་བོན་ཅན། མི་འཐད་པར་ཐལ། དོན་དམ་བདེན་པ་བློའི་ཡུལ་མ་ཡིན་པའི་
ཕྱིར། འདོད་ན་དེ་རྟོགས་མི་སྲིད་པར་ཐལ། ཡུལ་མིན་པའི་ཕྱིར་ཞེ་ན། མི་འགལ་
ཏེ། དོན་དམ་བདེན་པ་སྒྲ་རྟོག་གི་དངོས་ཡུལ་མིན་པས་དེ་ལྟར་གསུངས་ཀྱང་ཡེ་
ཤེས་ཀྱི་ཡུལ་ཡིན་པས་རྟོགས་བྱར་འཐད་པའི་ཕྱིར། འོ་ན་ཡུལ་གྱི་རྣམ་དབྱེ་ཇི་ལྟར་
ཡིན། དེའི་ ཚུལ་ ཡོད་ དེ། གཟུང་ ཡུལ་ དང་ ། ། ཞེན་ ཡུལ་ དང་ ། འཇུག་ ཡུལ་ དང་
གསུམ་ཡོད་པའི་ཕྱིར། དེ་དག་གི་ཚུལ་ཇི་ལྟར་ཡིན། དེ་ཡང་བཞག་
དེ་ཡང༌བཞག་ཏུ་ཡོད་དེ།
ཤེས་པ་ཙམ་གྱི་དབང་དུ་བྱས་ཏེ། གཟུགས་དང་ཚོར་བ་སོགས་རང་མཚན་དང༌།
བུམ་པ་དང༌། རི་རྭ་སོགས་རང་མཚན་ཡོད་མེད་གང་རུང་གི་སྤྱི་མཚན་དང་། ཟླ་བ་
གཉིས་སྣང་དང་རྨི་ལམ་སོགས་དབང་ཤེས་དང་ཡིད་ཤེས་ཀྱིས་བསྡུས་པའི་མེད་
པ་གསལ་སྣང་གི་ཡུལ་རྣམས་གཟུང་ཡུལ་དང༌། རྟོག་བཅས་ཁོ་ནའི་དབང་དུ་བྱས་
ཏེ་ལྐོག་གྱུར་གྱི་མེ་དང་རི་རྭ་སོགས་དངོས་དངོས་མེད་གང་རུང་རྟོག་པས་ཞེན་རུང་
གི་ཞེན་ཡུལ་དང༌། མངོན་རྗེས་ཚད་མ་ལ་ལྟོས་ཏེ་ཚང་བང་གི་མེ་དང་ལ་རྒྱབ་ཀྱི་
མེ་སོགས་མངོན་གྱུར་དང་ལྐོག་གྱུར་གཉིས་ལ་མངོན་སུམ་དང་རྗེས་དཔག་ཚད་
་འཇུག་པས་འཇུག་ཡུལ་ཞེས་སུ་བཞག་པའི་ཕྱིར། དཔེར་ན་གཤེན་རབ་མཆོག་
སོགས་ཤེས་པར་རང་མཚན་དང༌། དེ་དག་རྣམ་པ་བློ་ངོར་ཤར་བའི་སྤྱི་མཚན་དང༌།
དེ་དག་རྒྱུ་མཚན་གྱིས་དཔོག་དགོས་པས་ལྐོག་གྱུར་ཡིན་པའི་ཆ་ནས་ཞེན་ཡུལ་ཡིན་
ལ་
༌སོགས༌མང༌ཡང༌། གཙོ༌བོ༌འཇུག་ཡུལ་ཡིན་ཏེ། དཔེར་ན་གཤེན་རབ་མཆོག་
སོགས་ཀྱི་མཚན་དོན་དེ་རྗེས་དཔག་ཚད་མའི་ཚུལ་གསུམ་གྱིས་གཏན་ལ་དབབ་
387

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
དགོས་པ་བཞིན་ནོ། །འདོད་དེ་ལེགས། འོ་ན་བློའི་མཚན་ཉིད་ཅིག་ཞོག་དང༌།
གསལ་ཞིང་རིག་པ་དེ་བློའི་མཚན་ཉིད་དོ། །འོ་ན་འདོད་པ་དེ་ལྟར་ན་རྣམ་པ་ཐམས་
ཅད་མཁྱེན་པའི་ བློ་ བོན་ཅན། མཚན་ཉིད་དེར་ཐལ། གསལ་ཞིང་རིག་ པ་ བློའི་
མཚན་ཉིད་ཡིན་པའི་ཕྱིར། འདོད་ན་འཁྲུལ་བའི་བློ་ཡིན་པར་ཐལ་ལོ་ཞེ་ན། མ་
ཁྱབ་སྟེ་གསལ་ཞིང་རིག་ཀྱང་འཁྲུལ་ཤེས་ཡིན་མི་དགོས་པའི་ཕྱིར་ཏེ་སོར་རྟོག་ཡེ་
ཤེས་ཀྱི་མཚན་ཉིད་དུ་འཐད་པའི་ཕྱིར་དང༌། འདིར་ནི་ཀུན་ཏུ་ཐ་སྙད་པའི་ཚད་
མའི་དབང་དུ་བྱས་ཏེ་དེ་ལྟར་བཀོད་པ་ཡིན་པའི་ཕྱིར། འོ་ན་བློ་ལ་ཟུང་བཞི་ཡ་
བརྒྱད་ཀྱི་དབྱེ་ བ་ཡོད་པ་ཇི་ལྟར་ཡིན། དེ་ཡང་ཡོད་དེ། ངོ་བོའི་སྒོ་ནས་དོན་གྱི་ངོ་
བོ་ཙམ་འཛིན་པ་སེམས་ལ། ཁྱད་པར་འཛིན་པ་སེམས་བྱུང་སྟེ་གཉིས་ལས། གསལ་
མི་གསལ་གྱི་སྒོ་ནས་ཡུལ་གསལ་བར་འཛིན་པ་རྟོག་མེད་ལ། སྒྲ་དོན་འདྲེས་འཛིན་
གྱི་རྟོག་པ་རྟོག་བཅས་གཉིས་དང༌། ཡུལ་ལ་འཇུག་ཚུལ་གྱི་སྒོ་ནས་ཡུལ་རིལ་པོར་
འཛིན་པ་སྣང་འཇུག་ལ། ཡུལ་ལ་ཆ་ཤས་སུ་ཕྱེས་ནས་འཇུག་པ་སེལ་འཇུག་སྟེ་
གཉིས་དང༌། བྱེད་ལས་ཀྱི་སྒོ་ནས་འཇུག་ཡུལ་ལ་མི་བསླུ་བས་འཇུག་པ་ཚད་མ་ལ།
མི་བསླུ་བ་མ་ཡིན་པའི་ཚད་མིན་གྱི་བློ་སྟེ་བརྒྱད་རྣམས་སུ་ཡོད་པའི་ཕྱིར། དཔེར་
ན་མཚན་དོན་ལ་དཔྱད་པའི་བློ་དེ། འོལ་སྤྱི་ཙམ་གྱི་དབང་དུ་བྱས་ན་ངོ་བོ་ཙམ་
རྟོག་པའི་སེམས་ཡིན་པའི་སྐབས་ཡོད་ཀྱང༌། དངོས་དོན་གཏན་ལ་འབེབས་བྱེད་
སེམས་བྱུང་རྟོག་བཅས་ཀྱི་སྒོ་ནས་གཞན་སེལ་གྱིས་འཇུག་ཅིང་རྗེས་དཔག་ཚད་
མས་མ་ནོར་བར་སོ་སོར་རྟོགས་དགོས་པ་བཞིན་ནོ། །འོ་ན་ཡུལ་ཇི་ལྟར་ཤེས་ཚུལ་
388

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ལ་རྣམ་བཞག་དང་མཚན་ཉིད་ཅིག་ཞོག་དང་སྤྱིར་ཡུལ་ཇི་ལྟར་ཤེས་བྱེད་ལ་མངོན་
སུམ་དང་རྗེས་དཔག་ཚད་མ་གཉིས་ཡོད་ལ། མངོན་སུམ་ལ་རྟོག་བྲལ་མ་
པ་མ་འཁྲུལ་
པར་ཐལ།
བའི་བློ་གང་ཞིག་གཞལ་བྱ་ལ་གསར་དུ་མི་བསླུ་པའི་བློ་དེ་མངོན་སུམ་ཚད་མའི་
མཚན་ཉིད། ཚུལ་གསུམ་ཚང་བའི་རྟགས་ལས་བསྒྲུབ་བྱ་རྟོགས་པའི་བློ་དེ་རྗེས་
དཔག་ཚད་མའི་མཚན་ཉིད་དོ། །འོ་ན་ཁྱེད་ཀྱི་རྣམ་བཞག་དེ་མི་འཐད་པར་
ཚད་མ་ལ་གསུམ་དུ་ངེས་པའི་ཕྱིར་ཏེ། མངོན་རྗེས་གཉིས་དང་ལུང་ཚད་མ་གསུམ་
དུ་ཡོད་པའི་ཕྱིར་ཞེ་ན། དེའི་སྐྱོན་མེད་དེ། སྤྱིར་ཚད་མ་ལ་གསུམ་དུ་ཡོད་ ཀྱང་
སྐབས་འདིར་གཉིས་སུ་བཤད་པ་དེ་རིག་པ་ཚད་མ་ལ་གཉིས་ཡོད་པའི་དབང་དུ་
བྱས་པའི་ཕྱིར།
༈ འོ་ན་མངོན་སུམ་ལ་དབྱེ་བ་ཇི་ལྟར་ཡོད། དེ་ཡང་ཡོད་དེ།
རང་དངོས་སུ་རིག་པ་རང་རིག་མངོན་སུམ་དང༌། གཞན་རིག་ལ་བདག་རྐྱེན་དབང་
པོ་ལ་ལྟོས་པ་དབང་པོའི་མངོན་སུམ་དང༌། ཡིད་དབང་ལ་ལྟོས་པ་ཡིད་ཀྱི་མངོན་
སུམ་དང༌། ཏིང་ངེ་འཛིན་ལ་ལྟོས་པ་རྣལ་འབྱོར་མངོན་སུམ་རྣམས་ཡིན་པའི་ཕྱིར།
༈ འོ་ན་རྗེས་དཔག་ལ་དབྱེ་བ་ཇི་ལྟར་ཡོད། བྱས་པས་
ས་སྒྲ་མི་
རྟག་པར་དཔོག་པ་ལྟ་བུ་དངོས་པོ་སྟོབས་ཤུགས་ཀྱི་རྗེས་དཔག༌དང༌། བསིལ་
ཟེར་ཅན་ལ་ཟླ་བ་ཞེས་བརྗོད་རུང་དུ་དཔོགས་པ་ལྟ་བུ་གྲགས་པའི་རྗེས་དཔགས་
དང་། ལུང་གིས་དགེ་བའི་ཕན་ཡོན་དཔོག་པ་ལྟ་བུ་ཡིད་ཆེས་པའི་རྗེས་དཔག་དང་
གསུམ་རྣམས་ཡིན་པའི་ཕྱིར།
389

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
༈ འོ་ན་རྗེས་དཔག་གི་རྒྱུ་རྟགས་ཀྱི་སྦྱོར་བ་ལ་རྣམ་བཞག་
དང་མཚན་ཉིད་ཅིག་ཞོག་དང༌། སྤྱིར་རྟགས་ལ་རྟགས་ཡང་དག་དང་རྟགས་ལྟར་
སྣང་གཉིས་ཡོད་ལ། ཡང་དག་པའི་བསྒྲུབ་བྱ་བསྒྲུབ་པ་ལ་ཚུལ་གསུམ་ཚང་བའི་
གཏན་ཚིགས་དེ་རྟགས་ཡང་དག་གི་མཚན་ཉིད། ལྟར་སྣང་ལ་བསྒྲུབ་ཚུལ་དང་
མཐུན་པར་བསྒྲུབ་བྱ་སྒྲུབ་པར་མི་ནུས་པའི་རྟགས་དེ་ལྟར་སྣང་གི་མཚན་ཉིད་དོ། །
རྟགས་ཡང་དག་ལ་གཉིས་ཡོད་པ་ཇི་ལྟར་ཡིན། ཡོད་དེ། དགག་རྟགས་དང་སྒྲུབ་
རྟགས་གཉིས་ཡིན་པའི་ཕྱིར་རོ། །སྒྲུབ་རྟགས་ཀྱི་དབྱེ་བ་ཇི་ལྟར་ཡིན། ཡོད་དེ།
བྱས་པས་སྒྲ་མི་རྟག་པ་ལྟ་བུ་རང་བཞིན་གྱི་རྟགས་དང༌། དུ་བ་ལས་མེ་ལྟ་བུ་འབྲས་
རྟགས་དང་གཉིས་ཡོད་པའི་ཕྱིར། དགག་རྟགས་ཀྱི་དབྱེ་བ་ཇི་ལྟར་ཡིན། ཡོད་དེ།
མ་དམིགས་པས་བུམ་མེད་ལྟ་བུ་འབྲེལ་ཟླ་མ་དམིགས་པའི་རྟགས་དང༌། དམར་
པོས་སེར་མིན་ལྟ་བུ་འགལ་ཟླ་མ་དམིགས་རྟགས་ཡིན་པའི་ཕྱིར།
འོ་ན་རྟགས་ལྟར་སྣང་མ་ངེས་པའི་རྟགས་ཀྱི་དབྱེ་བ་
ཇི་ལྟར་ཡིན། ཡོད་དེ། མཉན་བྱས་སྒྲ་མི་རྟག་པ་ལྟ་བུ་ཐུན་མིན་གྱི་མ་ངེས་པའི་
རྟགས་དང༌། གཞལ་བྱས་སྒྲ་མི་རྟག་པ་ལྟ་བུ་ཐུན་མོང་གི་མ་ངེས་པའི་རྟགས་ཡིན་
པའི་ཕྱིར།
༈ མ་གྲུབ་པའི་རྟགས་ཀྱི་དབྱེ་བ་གང་ཡིན། ཡོད་དེ།
རྟགས་ཤེས་འདོད་བོན་ཅན་ལ་མ་དམིགས་པ་ནི་མ་གྲུབ་པའི་རྟགས་ཏེ། རྟགས་ཀྱི་
ངོ་བོ་མེད་པ་དང༌། རྟགས་འགོད་ཚུལ་དང་མཐུན་པར་མེད་པ་དང༌། ཤེས་འདོད་
390

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
མེད་པ་དང༌། ཐེ་ཚོམ་ཟ་བ་དང༌། ཐ་དད་མེད་ནས་མ་གྲུབ་པ་སོགས་སུ་ཡོད་པའི་
ཕྱིར་ཏེ། དཔེར་ན། གཤེན་རབ་མཆོག་སོགས་ཀྱི་དོན་རྟགས་ཀྱི་སྦྱོར་བས་རེ་རེ་
བཞིན་གཏན་ལ་ཕབ་ན་རྟ་
བ་ན་རྟགས་འགོད་ཚུལ་གྱིས་སོ་སོར་ངེས་ང
ར་ངེས་པར་འགྱུར་བ་བཞིན་
ནོ། །ཀྱེ་བཤེས་གཉེན་པ། དེ་ལྟར་ཡུལ་ བློ་ཤེས་གསུམ་ ལ་བརྟེན་ནས་ ཤེས་ བྱ་
ཐམས་ཅད་གཏན་ལ་འབེབས་དགོས་པ་ལས་སྐབས་དོན་མཚན་ཕྱག་གི་དོན་རྗེས་
དཔག་ཚད་མའི་རྟགས་སྦྱོར་གྱི་སྒོ་ནས་གཏན་ལ་འབེབས་ཚུལ་གསལ་བར་སྟོན་
དགོས་པས། ཐོག་མར་འཆད་པའི་གཞི་ཇི་ལྟར་འགོད། དེའི་ཚུལ་ཡོད་དེ། ཐོག་
མར་ཕྱག་འཚལ་ལོ་ཞེས་པ་བཤད་པའི་གཞིར་དྲངས། གང་ལ་འཚལ་ན་ཁྱད་པར་
གྱི་བོན་གཤེན་རབ་མཆོག་དེ་བཞིན་གཤེགས་པ་དགྲ་བཅོམ་པ་ཡང་དག་པར་
རྫོགས་པའི་སངས་རྒྱས། དེ་དང་ལྡན་པའི་ཁྱད་གཞི་གཤེན་རབ་མི་བོ་ཀུན་ལས་
རྣམ་པར་རྒྱལ་བ་སྟོན་པ་ཁྲི་གཙུག་རྒྱལ་བ་ལའོ། །ཚུལ་ཇི་ལྟར་འཚལ་ན། དེ་ཡི་
ཞབས་ལ་གུས་པའི་སྒོ་ནས་སོ། །སུ་ཞིག་གིས་འཚལ་ན་བདག་ཅག་རྗེས་འཇུག་
རྣམས་ཀྱིས་སོ་ཞེས་སྦྱོར་དགོས་པའི་ཕྱིར།
། འོ་ན་གཤེན་རབ་མཆོག་ཅེས་པའི་དོན་གཏན་ལ་འབེབས་
ཚུལ་གང་ལྟར་ཡིན། དེའི་ཚུལ་ཡོད་དེ་འདི་ལྟར། རང་རྒྱུད་ཀྱི་རྟགས་ལ་